Šljahta
<s>Šljahta (poljski: szlachta, od staronjemačkog slahta: rod, koljeno), je ime za poljsko plemstvo, a nakon stvaranja Poljsko-litvanske realne unije 1569. i za litvansko.</s>

<s>Karakteristike i historija</s>

<s>Šljahta se sastojala od više kategorija plemstva, od krupnih zemljoposjednika - magnata do vrlo siromašnih koji su živjeli kao obični građani.</s>

<s>Od sredine 15. vijeka šljahta je od niza monarha stalno dobivala nove privilegije, od 1493. uvedeno je redovito zasjedanje Sejma čiji su članovi bili kako magnati tako i ostali članovi šljahte.</s><s>Počevši od 1505. monarsi su za svaki zakon morali dobiti suglasnost Sejma.</s>

<s>Time je oformljen politički sistem - Rzeczpospolita, u kojem je šljahta postepeno sve više širila utjecaj, tako da od 1572. izborila pravo da bira kralja (u izboru je mogao sudjelovati svaki plemić.</s>

<s>Velika prekretnica bila je - 1652., kad je svaki član Sejma dobio pravo na liberum veto, i time pravo da blokira bilo koji zakonski prijedlog.</s><s>Odtad je šljahta praktički preuzela kontrolu nad zemljom, ali se potkraj 17. vijeka njen sistem vlasti počeo raspadati, jer je postao glavni razlog slabljenja Poljsko-litvanske unije u drugoj polovici 18. vijeka.</s>

<s>U 18. vijeku šljahta je činila 6-10% ukupnog stanovništva Poljsko-litvanske unije.</s><s>Od tog su oko 17% bili magnati vlasnici najmanje 1 sela, njih oko 60% bili su vlasnici malih farmi čak i napoličari, a ostali su bavili kojekavim drugim poslovima, ali ničim vezanim uz zemlju.</s>

<s>Nakon Podjela Poljske šljahta je izgubila dotadašnje političke privilegije, ali im je vlasništvo nad zemljom i dalje je osiguravalo dominantan položaj u društvu.</s><s>Istovremeno se njena brojnost u krajevima inkorporiranim u prorusku Kongresnu Poljsku značajno smanjila nakon kampanje za utvrđivanje njihovog  legitimiteta koja je počela 1773.</s><s>Broj im se smanjio i zbog deportacija radi sudjelovanja u neuspjelim pobunama - tako da je oko 1761. kad je kampanja završila njihov postotak pao na oko 1,7%.</s>

<s>Pad važnosti šljahte nastavio se i krajem 19. vijeka, zajedno sa razvojem kapitalističkih odnosa u Poljskoj, dobar dio šljahte se zaposlio po gradovima, manje više u intelektualnim zvanjima.</s>

<s>Šlahta odnosno plemstvo je ukinuto Ustavom iz februara 1921.</s>

<s>Izvori</s>

<s>Vanjske veze</s>

<s>Szlachta w Polsce</s>

<s>Poljsko plemstvo
Društvo u Poljskoj</s>

